|  |
| --- |
| **ԱՄՓՈՓԱԹԵՐԹ** **«ԿԱՌԱՎԱՐՈՒԹՅԱՆ ԿԱՌՈՒՑՎԱԾՔԻ ԵՎ ԳՈՐԾՈՒՆԵՈՒԹՅԱՆ ՄԱՍԻՆ»****ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՆԱԽԱԳԾԻ ՎԵՐԱԲԵՐՅԱԼ** |
| 1․ ՀՀ ֆինանսների նախարարություն | 27 սեպտեմբեր 2023 |
| 01/1․2/18137-2023 |
| Ի պատասխան Ձեր 15.08.2023թ.-ի N 01/5315-2023 գրության, « «Կառավարության կառուցվածքի և գործունեության մասին» օրենքում փոփոխություններ կատարելու մասին» օրենքի նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծով առաջարկվում է ֆինանսական շուկայի միասնական քաղաքականության մշակման և իրականացման լիազորությունը հանել Ֆինանսաների նախարարության գործառույթներից և ներառել Էկոնոմիկայի նախարարության գործառույթների մեջ:Սակայն, պետք է նկատել, որ ֆինանսների նախարարության կողմից իրականացվող մի շարք գործառույթներ սերտորեն առնչվում են ֆինանսական շուկայի քաղաքականության հետ։ Այսպես, ֆինանսների նախարարության կողմից իրականացվող պետական պարտքի կառավարման գործառույթի անբաժանելի մաս է ներքին պարտքի շուկայի զարգացման քաղաքականությունը, որն առանցքային է կապիտալի շուկայի զարգացման գործում հատկապես ներկա փուլում։ Մյուս կողմից, ՀՀ ֆինանսների նախարարությունը իրականացնում է ֆիսկալ ռիսկերի վերլուծության և կառավարման գործառույթ, որի մաս է ֆինանսական համակարգից բխող ֆիսկալ ռիսկերի կառավարումը։ Հետևաբար կարծում ենք, որ ֆինանսական շուկայի քաղաքականության մշակման գործառույթը ֆինանսների նախարարության գործառույթների շարքից ամբողջությամբ հանելը նպատակահարմար չէ։Հաշվի առնելով վերոնշյալը, առաջարկում ենք տալ այնպիսի իրավական ձևակերպումներ, որոնք կամրագրեն ֆինանսական շուկայի զարգացման քաղաքականության մեջ և ՀՀ էկոնոմիկայի նախարարության, և ՀՀ ֆինանսների նախարարության դերակատարումները։ Նշվածը ապահովվելու նպատակով առաջարկում ենք Նախագծի 2-րդ հոդվածը վերաձևակերպել հետևյալ կերպ՝ «Օրենքի Հավելվածի 17-րդ մասում «,ֆինանսական շուկայի միասնական քաղաքականության» բառերը փոխարինել «միասնական քաղաքականության, և ֆինանսական շուկայի քաղաքականության» բառերով»։ | Ընդունվել է։Նախագծում իրականացվել են համապատասխան փոփոխություններ։ |